

ประกาศองค์การบริหารส่วนตำบลประจันตคาม

เรื่อง ประกาศใชแผนปฏิบัติการปองกันและแผนปราบปรามการทุจริตภาครัฐ

ประจำปงบประมาณ พ.ศ.๒๕๖๑ - ๒๕๖๔

.................................................................

ตามที่ คณะรักษาความมั่นคงแห่งชาติ (คสช.) ได้มีคำสั่งที่ ๖๙/๒๕๕๗ เรื่อง มาตรการป้องกันและแก้ไขปัญหาการทุจริตประพฤติมิชอบ โดยมุ่งเน้นการสร้างธรรมาภิบาลในการบริหารงานและส่งเสริมการมีส่วนร่วมจากทุกส่วนในการตรวจสอบ เฝ้าระวัง เพื่อสกัดกั้นเพื่อมิให้เกิดการทุจริตได้ เพื่อให้การดำเนินการดังกล่าว บรรลุผลได้อย่างเป็นรูปธรรม องค์การบริหารส่วนตำบลประจันตคาม จึงได้จัดทำแผนปฏิบัติการป้องกันการทุจริต ๔ ปี ขององค์การบริหารส่วนตำบลประจันตคาม ภายใต้ยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๖๐ - ๒๕๖๔) เพื่อให้ทุกหน่วยงานในองค์การบริหารส่วนตำบลประจันตคาม ใช้เป็นกรอบแนวทางในการดำเนินการป้องกันและปราบปรามการทุจริต ทั้งนี้ ได้มุ่งเน้นให้การดำเนินการป้องกันและปราบปรามการทุจริตขององค์การบริหารส่วนตำบลประจันตคามเป็นไปอย่างต่อเนื่อง สร้างระบบราชการที่มีความโปร่งใสจัดระบบการตรวจสอบและประเมินผลสัมฤทธิ์ตามมาตรฐานคุณธรรมจริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วมในการรณรงค์ปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐ ซึ่งเป็นเรื่องที่สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖

บัดนี้ องค์การบริหารส่วนตำบลประจันตคาม ได้ดำเนินการจัดทำแผนปฏิบัติการป้องกันและปราบปรามการทุจริตภาครัฐประจำปีงบประมาณ พ.ศ. ๒๕๖๑ - ๒๕๖๔ เสร็จเรียบร้อยแล้ว จึงประกาศใช้แผนปฏิบัติการป้องกันและปราบปรามการทุจริตภาครัฐ ขององค์การบริหารส่วนตำบลประจันตคามประจำปีงบประมาณ พ.ศ. ๒๕๖๑ - ๒๕๖๔ ทั้งนี้ ตั้งแต่วันที่ ๑ ตุลาคม ๒๕๖๐ เป็นต้นไป

จึงประกาศใหทราบโดยทั่วกัน

ประกาศ ณ วันที่ ๒ เดือน กันยายน พ.ศ. ๒๕๖๐



(นายนัฐพล เดชสุภา)

นายกองค์การบริหารส่วนตำบลประจันตคาม